Imtella' Marzu 25, 2021 - Aġġornata 25 Ta' Marzu, 2021 2:54pm Filwaqt li diversi pajjiżi jipprovdu ġranet ta' frank lil nisa li jkorru wara 20 ġimgħa tqala, New Zealand iddeċieda li jagħti dan id-dritt anki lil nisa li jkunu fil-bidu tat-tqala. Din il-liġi, li x'aktarx hija l-ewwel waħda fid-dinja, tipprovdi għal tlett ijiem frank lil nisa li jkorru f'xi punt fit-tqala tagħhom. Il-Membru Parlamentari Laburista Ginny Andersen, li ħejjiet l-abbozz, qalet li b'din il-liġi n-nisa għandu jkollhom il-kunfidenza li jitolbu l-frank li għandhom bżonn, u mhux jaħsbu li jridu jirrassenjaw ruħhom u jkomplu bil-ħajja bla ma jagħtu ċans lilhom infushom jirkuparaw fiżikament u psikoloġikament.